Բանախոսները անձնահատուկ հիշատակեցին 1991թ. սեպտեմբերի 22-ը, երբ Մարսելի միջազգային տոնավաճառում բարձրացվեց նախորդ օրը իր անկախությունը հռչակած Հայաստանի Հանրապետության եռագույնը՝ ազդարարելով Հայաստանի տաղավարի ստեղծումը: Ընդգծվեց, որ ամեն տարի Հայաստանի տաղավարի ներկայությունը իր նպաստն է բերում տնտեսական, մշակութային, գիտական և այլ բնագավառներում հայ-ֆրանսիական համագործակցության զարգացմանը: Իրենց ելույթներում բանախոսները նշեցին, որ այս 25 տարիների ընթացքում Ֆրանսիան միշտ եղել է Հայաստանի կողքին և պատրաստ է օգնելու, աջակցելու և մասնակցելու ցանկացած միջոցառման՝ ի նպաստ Հայաստանի և Արցախի զարգացմանն ու բարգավաճմանը: